Document ID: 31989D0694

Padomes Lēmums
(1989. gada 21. decembris)
par nolīguma noslēgšanu starp Eiropas ekonomikas kopienu un šveices konfederāciju par tirdzniecības elektronisko datu apmaiņas sistēmām
(89/694/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 235. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
ņemot vērā Ekonomikas un sociālo lietu komitejas atzinumu [3],
tā kā ar Lēmumu 87/499/EEK [4] Padome pieņēma Kopienas komunikāciju tīklu programmu par tirdzniecības elektronisko datu apmaiņas sistēmām (TEDIS);
tā kā ar Lēmumu 89/241/EEK [5] Padome grozīja minēto Lēmumu, lai uzņēmumi trešās valstīs, ar kuriem Kopiena ir noslēgusi nolīgumus, piesaistot šīs valstis TEDIS programmai, varētu piedalīties šajā programmā;
tā kā ar Lēmumu 89/241/EEK Padome arī pilnvaroja Komisiju kopā ar Eiropas Brīvās tirdzniecības asociācijas locekļiem izstrādāt šādus nolīgumus;
tā kā ir jāapstiprina Nolīgums starp Eiropas Ekonomikas kopienu un Šveices Konfederāciju par tirdzniecības elektronisko datu apmaiņas sistēmām,
IR PIEŅĒMUSI ŠO LĒMUMU.
1. pants
Ar šo Kopienas vārdā apstiprina Nolīgumu starp Eiropas Ekonomikas kopienu un Šveices Konfederāciju par tirdzniecības elektronisko datu apmaiņas sistēmām.
Nolīguma teksts ir pievienots šim lēmumam.
2. pants
Padomes priekšsēdētājs Kopienas vārdā sniedz nolīguma 8. pantā paredzēto paziņojumu.
Briselē, 1989. gada 21. decembrī

Labels: 12
3
15
18